
Hvem kan deltage?
Projektet er åbent overfor offentlige og private arbejdspladser, der:
Arbejder inden for produktion/industri eller ældreplejen 
Har et team bestående af minimum 15 personer
Har en person (for eksempel arbejdsmiljørepræsentant eller 
tillidsrepræsentant) på arbejdspladsen, som er interesseret i at 
facilitere en del af indsatsen hos jer.




Styrk sundheden på arbejde ved at gøre sundhedsinformation brugbar. Deltag i et forskningsprojekt!
Organisatorisk sundhedskompetence handler om, hvor godt en arbejdsplads er i stand til at understøtte medarbejdernes sundhed gennem viden, kommunikation, samarbejde og handling.
I projektet fokuserer vi på at styrke sundheden blandt medarbejdere og ledere med et særligt fokus på forebyggelse af smerter og smerterelateret sygefravær. Vejen dertil er, at gøre jeres sundhedsrelaterede information tilgængelig og brugbar for alle. Det kan både være viden om sundhedstilbud, eller hvilke faktorer i arbejdet der kan medvirke til smerter.

Hvad får jeres arbejdsplads ud af at deltage?
Da projektet fokuserer på flere organisatoriske niveauer, vil der være et aktivt samarbejde mellem HR, ledere og medarbejdere i projektet. Deltagende arbejdspladser kan forvente at få: 
Indblik i egne styrker og udviklingsmuligheder inden for jeres egne sundhedspolitikker og -praksisser.
Mulighed for aktivt at være inddraget i at udvikle projektet sammen og på den måde forme det, så det passer til jer.
En løsningsorienteret tilgang til sundhedsudfordringer blandt medarbejdere og ledere, der er centreret omkring smerter og kommunikation.
En kort, praksisnær feedbackrapport med resultater og konkrete anbefalinger til jeres virksomhed.

Har du spørgsmål, eller ønsker du at høre mere?
Skriv til Mia Nyvang Stilling (Produktion/industri) mng@nfa.dk 
eller 
Sebastian Johansen (Plejehjem) sjo@nfa.dk
Du kan også besøge ”Projektside”
Forskningsprojekt om Arbejdspladsens Organisatoriske Sundhedskompetence (AOS)

